open-index/open-wikipedia-markdown huggingface dataset:
Reengkarnasyon

Ang **reinkarnasyon** (Espanyol: *reencarnacion*; Ingles: *reincarnation*), na nangangahulugang  "maging laman uli", ay ang paniniwala na ang kaluluwa, pagkamatay ng katawan, ay muling bumabalik sa lupa sa ibang katawan. Ayon sa paniniwala, isang bagong personalidad ang nabubuo sa bawat buhay sa mundo, subalit ang kaluluwa ay nananatili sa mga pabago-bagong buhay.

## Tingnan din
*Muling pagsilang

##### Mga sanggunian
*
Kategorya:Kabilang buhay
Gawaing panlipunan

Ang **gawaing panlipunan** (Ingles: *social work*) ay isang propesyon o larangang nakatuon at nakalaan sa pagsusumigasig na makakamit ng katarungang panlipunan, sa kalidad ng buhay, at sa pagpapaunlad ng buong potensiyal ng bawat isang tao o indibiduwal, pangkat at pamayanan sa loob ng isang lipunan.

Ang **manggagawang panlipunan**, **manggagawa ng gawaing panlipunan**, o **tagagawa ng gawaing panlipunan**, na kilala sa Ingles bilang *social worker*, ay isang empleyado o tauhan ng pamahalaan na tumutulong sa mga taong hindi kayang tulungan ang kanilang mga sarili, kasama na ang mga taong may kapansanang pangkatawan, mga taong nalulong sa alak, at mga taong nalulong sa bawal na mga gamot na katulad ng kokaina at marihuwana.  Tinutulungan ng taong ito ang taong batbat ng matinding paghihikalos o pagkadehado sa lipunan upang magkaroon ng normal na buhay, katulad ng pagkakaroon ng trabaho, tirahan, pera, at iba pa.  Kapag sumasailalim sa pang-aabuso ang isang bata, nakakatulong ang manggagawang panlipunan sa pagkuha ng bata at pagdadala nito sa isang tahanan o upang mapangalagaan ng ibang tao.  Nagmumula sa pamahalaan ang mga manggagawang panlipunan.

Lumalapit o kumukuha ang mga **panlipunang mga manggagawa** mula sa mga agham panlipunan at kadalubhasaang klinikal upang lutasin ang mga suliraning panlipunan.  Maaari silang magtrabaho para sa pananaliksik o sa pagsasakatapuran ng kanilang larangan, o kaya kapwa sa mga gawaing ito.  Karaniwang mayroong degri o lisensiyang nakatala ang mga nagsasakatuparan ng kanilang larangan o disiplina, tinatawag na **Lisensiyadong Klinikal na Manggagawang Panlipunan** (*Licensed Clinical Social Worker* sa Ingles), na nakabatay o depende sa batas pambansa.  Malimit na nakatuon ang pananaliksik sa gawaing panlipunan sa mga paksang katulad ng terapiyang pang-indibiduwal at mag-anak, patakarang panlipunan, at pangangasiwa at kaunlarang pampubliko o pangmadla.  Nakaayos ang mga panlipunang manggagawa sa pagiging lokal, pambansa o nasyunal, at pandaigdig o internasyunal na mga katawang propesyunal upang mapalawig pa ang mga layunin ng propesyon.

Kategorya:Mga trabaho
Kategorya:Pamahalaan
Tumblr

Ang **Tumblr** ay isang platapormang blog na pinahihintulutan ang mga tagagamit nito na maglagay ng kasulatan, mga larawan, mga bidyo, mga kawing, mga sipi at awdiyo sa kanilang Microblogging, isang blog na maikling uri. Ang mga tagagamit ay "nakasusunod" sa iba pang mga tagagamit at makita ang kanilang mga inilagay sa kanilang tapalodo. Maaaring magustuhan o i-reblog ang ibang mga blog sa sayt. Ang paglilingkod ng sayt ay nagbibigay lalim sa pag-iiba at sa kadalian ng paggamit.

## Mga nilalaman 
Nagbibigay lalim ang Tumblr sa pag-iiba at sa kadalian ng paggamit na may madaling paglikha ng akawnt o pagtatalaga. Ang "like" na pindutan ay nagbibigay pahintulot sa mga tagagamit na sabihin sa ibang tagagamit na gusto niya ang nilalaman nito. Isa pang magandang nilalaman nito ay ang pindutang "reblog" na nagagawa muling maipaskil ang mga nilalaman mula sa isang tumblelog papunta sa isa na isang positibong katugunan na nagbigay ng 85% na antas ng pagpapanatili

"Sumusunod" ang mga tagagagamit sa mga tumblelogs gaya ng Twitter at ang mga pagbabago ay nagpapakita sa isang hilera ng tapalogo. Ito ay kung saan "nakapagla-like" o "nakapagre-reblog" ng mga paskil, nakapagdadagdag ng mga pindutan para magdagdag ng nilalaman sa kanilang tumblelog. Ang ibang mga tumblelog na ipinapanatili ng tagagamit ay nagpapakita sa kanan kasama na ang mga estadistika tulad ng tumblarity.

## Mga kawing panlabas 
* 

Kategorya:Mga blog
Kategorya:Mga social networking service
Kategorya:Hatirang pangmadla
Glukosamina

Ang **glukosamina** o **glukosamin**, kilala at binabaybay sa Ingles bilang *glucosamine* at sa Kastila bilang *glucosamina* (C6H13NO5) ay isang aminong asukal at isang prominenteng prekursor sa biyokemikal na sintesis ng glikolisadong mga protina at mga lipida.  Bahagi ang glukosamina ng kayarian ng mga polisakaridang tsitosan at tsitin, na bumubuo sa mga eksoskeleton ng mga krustasyo at iba pang mga artropod, mga dingding ng mga selula sa loob ng mga punggus at maraming mas matataas na mga organismo.  Isa sa pinaka saganang monosakarida ang glukosamina. pangkalakalan *(commercial)* na nakakagawa nito sa pamamagitan ng hidrolisis ng krustasyong mga eksoskeleton o, hindi gaanong pangkaraniwan, sa pamamagitan ng permentasyon ng isang granong katulad ng mais o trigo. Sa Estados Unidos, ito ang isa sa pinaka pangkaraniwang ginagamit na hindi bitamina, hindi mineral, at likas na produktong ginagamit ng mga adulto bilang isang kumplementaryo o alternatibong gamot.

## Mga sanggunian 
Kategorya:Mga aminong asukal
Kategorya:Mga deribatibong monosakarida
Kategorya:Mga monosakarida
Kategorya:Mga karagdagang pangdiyeta
Kategorya:Mga kompuwestong kimikal
Benedicto Cabrera

Si **Benedicto Reyes Cabrera**, na lumalagda sa kanyang mga pintang larawan bilang "**BenCab**", ay isang Pambansang Artista ng Pilipinas para sa Sining Biswal (Pagpipinta), at itinuturing bilang mapangangatwiranang pinakamabentang pintor ng kanyang salinlahi ng mga Pilipinong artista ng sining.

## Mga sanggunian
Kategorya:Mga pintor mula sa Pilipinas
Activision

thumb|right|Punong-himpilan ng Activision Santa Monica, California.

Ang **Activision** (ATVI) ay isang Amerikanong tagapaglathala at tagapagpaunlad ng larong bidyo, at isang subsidyaryo ng *Activision Blizzard*.

## Mga sanggunian 
Kategorya:Mga video game developer
Robert Gates

Si **Robert Michael Gates** (ipinanganak 25 Setyembre 1943) ang kasalukuyang naninilbihan bilang ika-22 Kalihim ng Tanggulan ng Estados Unidos. Naupo siya sa nasabing posisyon noong 18 Disyembre 2006.  Bago ito, nagsilbi si Gates sa Pangunahing Ahensiya ng Kaalaman sa loob ng 26 na taon at sa Pambansang Konseho ng Seguridad, sa ilalim ng pamumuno ni Pangulong George H. W. Bush bilang Direktor ng Central Intelligence. Pagkatanggap sa kanya sa CIA, nagsilbi siya bilang opisyal sa Hukbong Himpapawid ng Estados Unidos. Nang umalis siya sa CIA, naging pangulo si Gates ng Unibersidad ng Texas A&M at naging kasapi ng lupon ng direktor ng ilang korporasyon. Nagsilbi rin si Gates bilang kasapi ng Iraq Study Group, ang komisyong bipartisan kapwa pinamumunuan nina James A. Baker III at Lee Hamilton, na nag-aral ng Digmaang Irak.Siya rin ang unang napili para manilbihan bilang Kalihim ng Kagawaran ng Seguridad ng Bayan nang mabuo ito matapos ang Mga pag-atake noong Setyembre 11, subalit tinanggihan niya ito upang manatili bilang pangulo ng Unibersidad ng Texas A&M.

Tinanggap ni Gates ang nominasyon sa kanya bilang Kalihim ng Tanggulan noong 8 Nobyembre 2006, pinalitan niya si Donald Rumsfeld. Kinumpirma ang pagkakahirang sa kanya ng may suportang bipartisan. In 2008, Gates was named one of America's Best Leaders by *U.S. News & World Report*. Sa kasalukuyan patuloy pa rin siyang nagsisilbi bilang Kalihim ng Tanggulan sa gabinite ni Pangulong Barack Obama.

## Mga tala 
## Mga sanggunian 
* 
* 
* 
* 
* 
* 

## Karagdagang babasahin 
* Paul Burka, "Agent of Change ", *Texas Monthly* (Nobyembre 2006)
* Robert Gates, ''From the Shadows: The Ultimate Insider's Story of Five Presidents and How They Won the Cold War*, Simon & Schuster; Reprint edition (7 Mayo 1997).
* Robert Gates, *US Intelligence and the End of the Cold War *, 1999, CIA
* Robert Gates, *Frontline The Gulf War: An Oral History: Interview with Robert Gates, Deputy National Security Advisor*, 2001, PBS.org
* Robert Gates, *A Balanced Strategy: Reprogramming the Pentagon for a New Age *, *Foreign Affairs'' (Enero/Pebrero 2009)

## Mga kawing panlabas 
* "Charlie Rose"  A conversation with U.S. Kalihim ng Tanggulan, Robert Gates, 17 Disyembre 2008
* Robert Gates' Writings and Speeches 
* Gates on relations with China:Nobyembre 2007 visit , Hunyo 2007 
* DefenseLink Biography: Robert M. Gates
* Robert M. Gates, Kalihim ng Tanggulan Nominee: A Bibliography at Georgetown University Law Library
* The Robert Gates File - The Iran-Contra Scandal, 1991 Confirmation Hearings, and Excerpts from new book Safe for Democracy
* Ubben Lecture at DePauw University
* Gates breaks right arm in fall on icy step
* Gates 64 is left-handed 

*
Sebastián Piñera

Si **Miguel Juan Sebastián Piñera Echenique** (; 1 Disyembre 1949 - 6 Pebrero 2024) ang dating Nahalal na pangulo ng Tsile. Pinagwagian niya ang ikalawang yugto ng halalan para sa pagkapangulo na ginawa noong Linggo, 17 Enero 2010, at mauupo bilang pangulo sa Huwebes 11 Marso 2010. Isa siyang tanyag na ekonomista, kapitalista, politiko at dating Senador. Kasapi siya ng gitnang-kanang partido ang Pambansang Pagpapanibago (RN), kabahagi ng Koalisyon para sa Pagbabago, ang dating koalisyon ng Alyansa para sa Tsile namatay siya noong 6 Pebrero 2024 sa Lago Ranco, Tsile dahil nasawi ang sinasakyan niya na helikopter.

Kategorya:Mga politiko ng Chile
Therblig

Ang ***therblig*** ay isang pangalan sa wikang Ingles para sa isang pangkat ng mga galaw o kislot na kinakailangan upang maisagawa ng isang manggagawa ang kinakamay na operasyon o gawain.  Binubuo ang pangkat ng 18 mga elemento, na bawat isa ay naglalarawan ng isinapamantayang aktibidad.  Nakatala ang mga ito sa ibaba na katabi ang katumbas na mga salita sa Ingles:

:*Paghanap (*Search*)
:*Paghagilap (*Find*)
:*Pagpili (*Select*)
:*Pagtangan (*Grasp*)
:*Paghawak (*Hold*)
:*Posisyon (*Position*)
:*Pagbuo (*Assemble*)
:*Paggamit (*Use*)
:*Pagbaklas (*Disassemble*)
:*Pagsuri (*Inspect*)
:*Paglulan sa panghakot (*Transport loaded*)
:*Pagdiskarga sa panghakot (*Transport unloaded*)
:*Posisyon bago pa ang susunod na operasyon (*Pre-position for next operation*)
:*Pagpapakawala sa karga (*Release load*)
:*Hindi maiiwasan antala (*Unavoidable delay*)
:*Maiiwasang antala (*Avoidable delay*)
:*Plano (*Plan*)
:*Pahinga upang mapangibabawan ang kapaguran (*Rest to overcome fatigue*)

Ginagamit ang *therblig* sa pag-aaral ng ekonomiya ng mosyon o kilos sa pook ng hanap-buhay o trabaho.  Sinusuri ang gawain sa lugar ng pinaghahanapbuhayan sa pamamagitan ng pagtatala ng bawat isa sa mga yunit na *therblig* para sa isang proseso, na ginagamit ang mga kinalabasan o resulta para sa optimisasyon ng gawaing kinakamay sa pamamagitan ng pag-aalis ng hindi kinakailangang mga galaw.

Binaligtad na anyo ng salita o apelyidong *Gilbreth* ang *therblig*, kung saan itinuring na isang titik lamang ang 'th'.  Nilikha ito ni Frank Bunker Gilbreth at Lillian Moller Gilbreth, ang mga Amerikanong sikologong umimbento ng larangan ng pag-aaral ng panahon at galaw.

## Mga sanggunian
*
* 
*

## Mga kawing panlabas
**The Gilbreth Network: Therbligs*

Kategorya:Produksiyon at paggawa ng mga produkto sa pabrika
Apiolohiya

Ang **apiolohiya**, **apiyolohiya**, o **apyolohiya** (Ingles: *apiology*, Kastila: *apiología*, at pareho mula sa Lating , "bubuyog", at Griyegong , *-lohiya*) ay ang makaagham na pag-aaral ng mga bubuyog na pukyutan, isang subdisiplina ng **melitolohiya** (mula sa Ingles na *melittology*), na isa mismong sangay ng entomolohiya.  Malimit na pinipili ang mga pukyutan bilang isang pangkat na pinag-aaralan upang masagot ang mga katanungan hinggil sa ebolusyon ng mga sistemang panlipunan.

## Kaugnay na mga salita
Ang **melitolohiya** ay ang pag-aaral ng lahat ng mga bubuyog, na binubuo ng mahigit sa 17,000 mga uri *bukod* pa sa mga pukyutan.  **Apikolohiya** (mula sa Ingles na *apicology*) ang tawag sa ekolohiya ng mga pukyutan.  Isang bersiyon ng pagbabaybay ng *apiolohiya* ang **apidolohiya** (mula sa Ingles na *apidology*) na ginagamit sa labas ng Kanlurang Emisperyo, pangunahin na sa Europa (halimbawa na ang "Kagawaran ng Apidolohiyang Molekular"); minsan itong ginagamit na kapalitan ng *melitolohiya* (halimbawa na ang "Laboratoryo ng Apidolohiya").

## Mga sanggunian
Kategorya:Bubuyog
Kategorya:Entomolohiya
Kategorya:Mga sangay ng soolohiya
Kategorya:Pag-aalaga ng bubuyog
*
Balisong

thumb|Ang balisong na nakabuka at nakasarado.

Ang **balisong** (), na tinatawag ding *Bente Nueve*, ay isang patalim na natitiklop mula sa Pilipinas. Ang kanyang mga natatanging katangian ay dalawang puluhang umiikot kontra sa isa't isa sa talasok anupat, habang nakasara, nakatago ang talim sa loob ng mga uka sa mga puluhan. Kadalasan, ang tarangka ng balisong ay nasa puluhang nakaharap sa talim, at karaniwang itong tinatawagang *bite handle*.

Karaniwang ginagamit noon ang balisong ng mga Pilipino, lalo ng mga nakatira sa Katagalugan, bilang pantanggol sa sarili at sa mga layuning praktikal. Ginamit din ang mga balisong na *hollow-ground* bilang labaha bago dumating ang mga pangkaraniwang pang-ahit sa Pilipinas. Sa mga kamay ng isang taong sanay, mailalabas agad ang patalim gamit ang isang kamay. Pinagmamaniobrahan ito (kilala bilang *"flipping"*) para sa sining o paglilibang. Ibinebenta ang mga mapupurol na uri ng mga ganitong patalim, na tinatawagang *"trainers"* (pampasanay) upang makapag-ensayo nang walang panganib ng pinsala.

Sa kasalukuyan, ipinagbabawal o nilimitahan ang patalim sa mga iilang bansa, madalas sa ilalim ng mga parehong batas at dahilan kung bakit nililimitahan ang mga *switchblade* o nakatagong sandata, at hindi na sila karaniwan sa mga lungsod tulad ng dati.

## Etimolohiya
Nagmumula ang katagang "balisong" mula sa barangay Balisong, isang bahagi ng bayan ng Taal, lalawigan ng Batangas, kung saan kasabay ng karatig na barangay Pandayan, ay ang mga orihinal na sentrong pagawaan ng mga patalim sa Pilipinas. Ang dalawang barangay ay naging tahanan sa industriya ng pagpapanday na gumagawa rin ng mga ibang patalim tulad ng mga bolo. Inaangkin din na ang kahulugan ng katagang "balisong" ay nagmumula sa mga salitang Tagalog na "baling" at "sungay" dahil ayon sa kaugalian, ang puluhan ay gawa sa inukit na sungay ng kalabaw o usa, pati buto. Kilala rin ang tradisyonal na balisong bilang *bente nueve* sa Pilipinas dahil 29 cm (11 in) ang haba nito habang nakabuka.

## Mga sanggunian 
Kategorya:Patalim
Kategorya:Sandata
Marie Chapian

Si **Marie Chapian** ay isang Amerikanang manunulat, may-akda, tagapagsalita o ispiker, at sikoterapista na nakabase sa California.  Nakapagsulat siya ng mahigit sa 25 na mga aklat, kabilang ang may kaugnayan sa kalusugan at naangkop na pangangatawan.  Nanomina siya para sa gantimpalang *Ten Outstanding Women of America Award* o *Sampung Namumukod-tanging mga Kababaihan ng Amerika*.  Naisalin ang kanyang mga aklat sa mahigit sa 24 na mga wika.

## Edukasyon
Nag-aral si Chapian sa Pamantasan ng Minesota, Instituto ng Moody Bible, at Pamantasan ng Estadong Metropolitano.  Mayroon siyang PhD sa larangan ng sikolohiya. 
**Mind Things* (1973)
**Mothers and Daughters*, isang gabay para sa mga kabataang nagdadalaga at kanilang mga ina.
**Am I the Only One With Faded Genes?*
**A Heart for God* isang serye ng limang mga aklat na pangdebosyon.
:**His Thoughts Toward Me* (*Heart For God Series*) (Setyembre 1987)
**Angels in Our Lives* (Agosto 2006)
**In the Morning of My Life* (kasama si Tom Netherton) (Pebrero 1981)
*''Gods Heart for You, Daily Promises of God's Faithfulness In His Own Words* (Oktubre 2005)
**Back on Course* (kasama sina Gavin MacLeod at Patti MacLeod) (Abril 1987)
**Staying Happy in an Unhappy World'' (Hunyo 1989)

## Mga sanggunian
## Mga kawing panlabas
*Opisyal na websayt , mariechapian.com

Kategorya:Mga manunulat mula sa Estados Unidos
Kategorya:Mga sikologo
Kategorya:Mga sikoterapista
Perak

Ang **Perak** ay isa sa labintatlong estado ng Malaysia. Ito ang ikalawa sa pinakamalaking estado sa Peninsular Malaysia na napapalibutan ng Kedah at Lalawigan ng Yala ng Thailand sa hilaga, Penang sa hilagang-kanluran, Kelantan at Pahang sa silangan, Selangor sa timog at sa kanluran ng Kipot ng Malacca.

Ang ibig sabihin ng *Perak* sa malay ay pilak. Malamang na nagmula ang pangalan sa maapilak na kulay ng lata. Noong dekada 1890, ang Perak, na mayroong pinaka-mayamang deposito ng mga lata sa buong mundo ang isa sa mga batong-hiyas sa Imperyong Britanya. Subalit may ilang nagsasabi na ang pangalan ay nagmula sa "pagkinag ng isda sa tubig" na nagmumukhang pilak. Ang pangalang Arab ng Estado ay ***Darul Ridzuan***, ang lupa ng Grasya.

## Mga sanggunian 
## Mga kawing panlabas 
* Perak State Government's Official Website 
* Department of His Royal Highness, the Sultan of Perak  in handling and managing all the activities of Perak's State Ruler
* Perak page on the official portal of the Ministry of Tourism Malaysia 


Kategorya:Mga estado ng Malaysia
Taiping, Perak

Ang **Taiping** ay isang bayan na matatagpuan sa hilagang bahagi ng Perak, Malaysia. Mayroong populasyong 191,104 (noong 2007), ito ang ikalawang pinakamalaking bayan sa Perak sumunod sa Ipoh, ang kabisera ng estado. Nakuha ng Taiping ang pagiging kabisera mula sa Kuala Kangsar mula noong 1876 hanggang 1937, subalit napalitan rin ng Ipoh. Matapos ito bumagal ang pag-unlad ng nasabing bayan, subalit kamakailan lamang ay muling bumilis ang pag-unlad nito.

## Mga sanggunian
## Mga kawing panlabas
* Article on Taiping by the Star 
* 90+ High definition photographs from Taiping
* Travel to Taiping, Bandar Warisan
*Hainanese Food @ Yut Sun Restaurant, Taiping 

Kategorya:Cities, towns and villages in Perak
Libag

Ang **libag** (Ingles: *skin debris*, *dirt of the skin*) ay ang dumi sa balat o dumi ng balat ng tao.  

## Mga sanggunian
Kategorya:Dumi
Kategorya:Balat
Bisa

Ang **bisa** (Ingles: *visa*) ay ang opisyal na pahintulot na inilalagay ng isang kinatawan ng dayuhang konsular sa loob ng pasaporte upang ang isang tao ay papasukin at makapaglalakbay sa loob ng isang bansa.  Nanggaling ang salitang *visa* mula sa isang salitang Latin na may ibig sabihing "tingnan", "tanawin", o "upang makita".  Nagpapahayag ang pagkakaroon ng bisa na nasuri na ang pasaporteng kinapapalooban nito, at pinatutunayang nabigyan ng pahintulot ang nagmamay-ari o nagtatangan nito na dumalaw sa isang bansa.  Bagaman maraming mga bisa ang walang bayad, mayroong may bayad na iba-iba ang halaga ayon sa bansa.  Maaaring tumanggi ang isang bansa na magbigay ng bisa, kung ayaw nilang papasukin ang isang tao sa kanilang bansa.  May ilang mga pamahalaang nagpapakailangan din ng isang pahintulot sa paglabas ng bansa.

## Mga sanggunian
Kategorya:Paglalakbay
Kategorya:Pandarayuhan
Wyclef Jean

Si **Neluset Wyclef Jean** (ipinanganak noong Oktubre 17, 1972) ay isang Haytianong Amerikanong musikerong "*multi-platinum*", raper, at prodyuser ng mga rekord.

## Mga sanggunian 
Kategorya:Mga musiko mula sa Haiti
Maria I ng Inglatera

Si **Maria I** (18 Pebrero 1516 – 17 Nobyembre 1558) ay ang reyna ng Inglatera at reyna ng Irlanda mula 19 Hulyo 1553 hanggang sa kanyang kamatayan.

## Mga sanggunian 
Kategorya:Mga Ingles
Kategorya:Mga reyna ng Inglatera
Kategorya:Mga reyna ng Irlanda
Kategorya:Kabahayan ng mga Tudor
Kawalan ng estado

Ang **taong walang estado**, **taong walang bansa**, o **taong walang nasyon** (Ingles: *stateless person*) ay sinasabing walang estado, walang bansa, o walang nasyon kapag hindi siya mamamayan ng isang bansa, nasyon, o estado. Isang halimbawa ng taong tumakas mula sa isang lugar o bansang mapanganib. Dahil sa kanyang paglikas na ito, dahil sa digmaan o himagsikan, nawalan ang kanyang pagiging pagkamamamayan ng bansang pinagtakasan. Dahil sa kanyang kalagayan at kawalan ng pasaporte o kaya iba pang mga dokumentong pampanlalakbay, nasa katayuan siya ng malalang posisyong legal kaysa mga ordinaryong dayuhan o kaya mga manlalakbay. Pangunahing instrumentong pandaigdig na nagbibigay ng proteksiyon sa mga taong ito ang Kumbensiyon ng mga Bansang Nagkakaisa noong 1951 na may kaugnayan sa katayuan o estado ng mga taong tumakas mula sa mapanganib na lugar. Sa Ingles, tinatawag ang mga taong ito bilang mga *refugee*, o mga repuhiyado.

## Tingnan din 
* Kabansaan
* Talaan ng mga kabansaan

## Mga sanggunian 
Kategorya:Nasyonalidad
Kategorya:Kawalan ng estado
Kategorya:Batas
Emperador Jimmu

Si **Emperador Jimmu** (Hapones: **神武天皇** *Jimmu-tennō*) kilala rin bilang *Kamuyamato Iwarebiko*; ibinigay na pangalan: *Wakamikenu no Mikoto* o *Sano no Mikoto* ay ang nagtatag ng Hapon ayon sa mitolohiya at ang unang emperador sa kinaugaliang talaan ng mga emperador ng Hapon.

## Mga Sanggunian 
Kategorya:Mga Emperador ng Hapon
Emperador ng Hapon

Ang **Emperador** (Hapones: **天皇**, *tennō*, literal na "banal na emperador," dati'y tinawag bilang ang **Mikado**) ng Hapon ay ang simbolo ng estado at pagkakaisa ng mga Hapones. Siya ang nasa pinuno ng Imperyal na Angkan ng Hapon. Siya rin ang may pinakamataas na kapangyarihan sa relihiyong Shinto. Sa ilalim ng kasalukuyang konstitusyon ng Hapon, ang Emperador ay ang "simbolo ng estado at pagkakaisa ng mga tao" and ang pinunong seremonyal sa monarkiyang konstitusyonal ng Hapon (tingnan ang Politika ng Hapon.)

## Mga sanggunian 
Kategorya:Mga Emperador ng Hapon
Kategorya:Hapon
Black Eyed Peas

Ang **Black Eyed Peas** ay isang bandang hip hop na bumuo sa Los Angeles noong 1995. Ang grupo ay binubuo ng mang-aawit at mang-iinstrumento na si will.i.am at ang mga mang-aawit na sina apl.de.ap, Taboo, at Fergie. Ang album na *Elephunk* na nailabas noong 2003, ang istilong ala-hip hop/sayaw ng gruop ay nakabenta ng halos 28 milyong mga album sa buong mundo at 31 milyong mga single. Naipuntos nila ang unang awitin na patok sa buong mundo na "Where Is the Love?" noong 2003, na nanguna sa mahigit na sa sampung mga chart sa buong mundo. Ang isapang single ay patok sa Europa na "Shut Up".

Ang kasunod na album na *Monkey Business* ay naging patok din sa buong mundo, patunayan na 3x Platinum sa Estados Unidos, na ang awitin na "My Humps" at "Don't Phunk With My Heart" ay matagumpay din.
Noong 2009, ang grupong ito ay isa sa labing-isang mga artista na naging pang-1 at pang-2 posisyon sa Billboard Hot 100 na sabay-sabay sa awitin na "Boom Boom Pow" at "I Gotta Feeling", mula sa album na *The E.N.D.*, at ang mga single nito ay nanguna din sa chart sa 26 na sunud-sunod na linggo sa taong 2009.

Kategorya:Mga banda mula sa Estados Unidos
Bomba (paglilinaw)

Ang **bomba** ay maaaring tumukoy sa:

*Poso
*Pampasabog
*Bomba, palabas na malaswa ang nilalaman.

Kaurian:Paglilinaw
Mahmud Iskandar Ismail

Si Sultan **Mahmud Iskandar Al-Haj ibni Ismail Al-Khalidi** (8 Abril 1932 – 22 Enero 2010) ay ang ika-walong Yang di-Pertuan Agong (parang Hari) ng Malaysia, mula 26 Abril 1984 hangang 25 Abril 1989. Sinundan niya ang kanyang ama na si Sultan Ismail, para maging ika-24 na Sultan ng Johor pagkatapos mamatay noong 1981.

## Mga sanggunian
Kategorya:Mga hari
Kategorya:Mga Muslim
Kategorya:Mga Malasio
Ahmad Zahir

Si **Ahmad Zahir** ( - *Aḥmad Zāhir*; 14 Hunyo 1946 – 14 Hunyo 1979), ay isang Apganong mang-aawit, manunulat ng awitin, at kumpositor.  Minsan siyang itinuturing bilang *Ang Hari ng Tugtuging Apgano*, na inaalala rin dahil sa pagkakaroon ng estilong kahawig ng kay Elvis Presley.  Nagpapakita ang ilan sa kanyang mga awit ng katibayang may impluwensiya mula sa mga kantang Ingles at Hindi.

Kategorya:Mga Afgano
Kategorya:Mga mang-aawit
Kategorya:Mga manunulat ng awit
Kategorya:Mga kompositor
Kategorya:Mga manunulat mula sa Afghanistan
The Kite Runner

Ang ***The Kite Runner*** ay isang nobela ng may-akdang si Khaled Hosseini. Nalathala noong 2003 ng *Riverhead Books*, ito ang unang kathambuhay ni Hosseini, at isinapelikula bilang pelikulang may kaparehong pangalan noong 2007.

## Pagpapakilala
Nagsasalaysay ang *The Kite Runner* ng kuwento ukol kay Amir, isang batang lalaki mula sa distritong Wazir Akbar Khan ng Kabul, na nakipagkaibigan kay Hassan, ang anak na lalaki ng tagapagsilbing Hazara ng ama ni Amir.  Naganap ang kuwento na may pinalamutian ng nakaliligalig na mga kaganapan, mula sa pagbagsak ng monarkiya sa Apganistan hanggang sa paglusbo ng mga Sobyet sa Apganistan, ang maramihang pag-alis at pagtakas ng mga repuhiyadong Apgano patungong Pakistan at Estados Unidos, ang pagbangon ng rehimeng Taliban.

Mahalag ring maunawaan na may samu't saring mga pagpapaliwanag o interpretasyon ng aklat na ito, mula sa paraan kung paano itinrato ng Taliban ang "sarili" nilang mga tao hanggang sa ugnayan sa pagitan ng dalawang batang mga lalaki bilang isang pagkakatawan sa mga mikrokosmo ng lipunan.

## Mga sanggunian
Kaurian:Mga nobela
Bing Pimentel

Si **Bing Pimentel** (ipinanganak 4 Enero 1961) ay isang artista, aktres, at dating modelo sa Pilipinas.  Lumitaw siya sa pelikulang ''Batch '81'' ni Mike de Leon, kung saan nakatambal ni Bing Pimentel si Mark Gil, ang Pilipinong aktor na dati niyang asawa.

Dahil sa kagustuhan ni Mark Gil, tumigil sa pag-aartista si Bing Pimentel, kaya't may ilang taong nagtuon si Bing Pimentel ng pansin sa kanyang mag-anak at sa negosyo niyang tindahan ng bulaklak bago nagbalik sa pag-aartista noong 2007.

Ina siya ng artistang si Timothy Mark.  na mas kilala sa pangalang Sid Lucero.

Nanalo si Bing Pimentel bilang BEST SUPPORTING ACTRESS sa nakaraang CINEMA ONE ORIGINALS nuong Nobyembre 2013. dahil sa kanyang mahusay na pag ganap bilang si Din-din na asawa ng karakter ni Joel Torre sa pelikulang KABISERA.

Nakillala ng lubos ang kanyang karakter bilang si MONIQUE MADRIGAL ang asawa ng karakter ni Christopher De Leon, sa Teleseryeng MAGING SINO KA MAN nuong 2006 na pinagbibidahan ni John Loyd Cruz at Bea Alonzo.

Naging bahagi rin siya ng Pelikulang pinagtambalan ni John Loyd Cruz at Sarah Geronimo ang A VERY SPECIAL OVE, YOU CHANGE MY LIFE at IT TAKES A MAN AND A WOMAN bilang si ALICE MONTENEGRO ang mayaman at class na kapatid ni Miggy Montenegro.

MGA PELIKULA:
Batch 81/
Siquijor/
A Very Special Love/
You Change My Life/
It takes A Man and A Woman/
The Reunion/
Forever and A Day/
ABNKKBSNPLAko/
KABISERA/
MARIQUINA/
MAUBAN: Ang Resiko/
Once A Princess/

MGA TELESERYE:
MAGING SINO KA MAN/
May Bukas Pa (Natatanging Pagganap)/
Only You/
Natutulog ba ang Diyos/
Nasan ka Maruja/
Magkano ang Iyong Dangal/
Legacy/
Misibis Bay (TV5)/

## Mga sanggunian
2014 Once a Princess 
Irene Jamieson
 2014 Mariquina 
Tess
 2014 Mauban: Ang resiko 
Susan
 2014 ABNKKBSNPLAko?! 
Nanay Lucing
 2013 Kabisera 
Dindin (Andres' wife)
 2013 Misibis Bay (TV Series)
Rosalie Borromeo
 2013 It Takes a Man and a Woman 
Alice Montenegro
 2012/I The Reunion 
Melba (Joax's Mom)
 2012 Legacy (TV Series) 
Josh's Mother
- Sa resort (2012) ... Josh's Mother (uncredited)
 2011 Forever and a Day 
Euge's Mom
 2010 Romeo at Juliet 
 2010 Magkano ang iyong dangal? (TV Series) 
Esther
 2009 May bukas pa (TV Series) 
Lilia
- Santino Is Saved (2009) ... Lilia
- Santino Drops Unconscious (2009) ... Lilia
- The Rebels Hold Santino Hostage (2009) ... Lilia
 2009 Nasaan ka Maruja? (TV Series) 
Shirley
 2009 You Changed My Life 
Alice Montenegro
 2008 A Very Special Love 
Alice Montenegro
 2007 Maging sino ka man: Ang pagbabalik (TV Series) 
Monique Madrigal
 2007 Tukso 
 2007 SineSerye (TV Series) 
Emma Vilchez
- Natutulog ba ang diyos? (2007) ... Emma Vilchez
 2007 Siquijor: Mystic Island 
Eula Ramirez
 2006 Super Noypi 
 2006 Game K N B (TV Series) 
- Episode dated 10 October 2006 (2006)
 2006 Maging sino ka man (TV Series) 
Monique Madrigal (2006)
 1982 Batch '81 
Mariel
 1982 Five and the Skin

Kategorya:Mga artista mula sa Pilipinas
Mat Ranillo

Ang **Mat Ranillo** ay maaaring tumukoy kina:

*Matias Ranillo, Jr., isang artista sa Pilipinas, ama ni Mat Ranillo III.
*Mat Ranillo III, isang artista sa Pilipinas, anak ni Matias "Mat" Ranillo, Jr.
Claudia Zobel

Si **Claudia Zobel** (ipinanganak bilang **Thelma C. Maloloy-on** noong 27 Pebrero 1964 sa Lungsod ng Mandaue - namatay noong 10 Pebrero 1984 sa Lungsod ng Makati) ay isang artista mula sa Pilipinas. Namatay siya dahil sa isang aksidente ng kotse.

## Mga sanggunian 
Kategorya:Mga artista mula sa Pilipinas
Karahasan sa Jos noong 2010

[250px|right|thumb|Lokasyon ng [Jos sa Nigeria]]
Ang **Karahasan sa Jos noong 2010** ay isang kasalukuyang nagaganap na kaguluhan na sinasabing dahil sa alitan ng mga Muslim at Kristiyano. Hindi bababa sa 200 ang namatay, kung saan ang karamihan, hanggang noong Enero 17, ay mga Kristiyano. Mahigit sa 5,000 katao ang inilikas dahil sa karahasan, na nagsimula ng sunogin ng mga Muslim ang isang simbahang kristiyano. Nagpatupad ng buong araw na kurpyo sa lungsod noong Enero 17, 2010, at inatasan ni Pangalawang Pangulon Goodluck Jonathan ang mga hukbo na pumunta sa Jos para mapanumbalik ang kaayusan doon. Kasalukuyang si Jonathan ang namamahala sa bansa dahil na rin sa pagpapagamot sa Arabyang Saudi ni Pangulong Umaru Yar'Adua mula pa noong Nobyembre 2009. By January 19, at least 50 people had been arrested.

Noong Enero 20, naiulat ng BBC na ang umabot na sa Pankshin, 100&nbsp;km mula sa Jos ang kaguluhan. Subalit pinabulaanan naman ang mga ulat na ito ng Hukbong Katihan ng Nigeria.

## Mga sanhi 
Parehong sinisisi ang mga kabataang Muslim at Kristiyano sa nangyaring karahasan, na may iba't-ibang dahilan.

## Mga sanggunian
Kaurian:2010 sa Nigeria
Kaurian:Mga karahasan noong 2010
Kaurian:Mga karahasan sa Nigeria
Poso

[thumb|right|320px|Isang posong kinakamay o binobomba ng kamay, mula sa isang sistema ng patubig na pambukid sa [Pakistan.]]

Ang **poso** o **bomba** ay isang uri ng makinang nagpapagalaw ng isang likido, malalabnaw o maninipis na mga halo tubig at lupa (ang eskayola o putik, o may kahalo ring semento)  Nilalarawan ng kanilang mga pangalan ang paraan ng pagpapagalaw o paglilipat ng pluwido.

Mayroon ding tinatawag na payak na mga uri ng poso: ang **posong may piston** (*piston pump*), ang **posong sentripugal** o **pambombang sentripugal** (*centrifugal pump*), at ang **posong may enggranahe**.

#### Posong de-piston 
Gumagana ang posong may piston o pambombang may piston sa pamamagitan ng pabalik-balik na galaw ng isang mahigpit na nakalapat na pistong nasa loob ng isang silindro.  Kapag pumupunta sa isang daan ang piston, humihitit ito ng likido patungo sa loob ng silindro sa pamamagitan ng isang bukas na bahaging kilala bilang pasukang puwerto o bibig na pasukan.  Sa pagbirang pabalik, pinupuwersa nito ang likidong lumabas sa isa pang bukas na bahaging tinatawag na puwertong pangdiskarga o bibig na palabasan.  Kinukontrol ng mga balbula ang daloy ng likido patungo at palabas ng silindro.  Ginagamit ang mga posong de-piston kapag kailangan ang mataas na presyon, katulad ng sa pagpapaangat ng tubig mula sa malalalim na mga balon, o kaya sa pagpapadala ng tubig sa matataas na mga gusaling may mga apartamento.

### Posong sentripugal 
Mayroon namang gulong na may talim ang posong sentripugal, na tinatawag na *impeller* o mga *impeller vane* sa Ingles, o girimpula, beleta, pulad, banoglawin, sipat, palikpik, patubiling, o katabyento.  Nakakabit ng mahigpit ang may talim na gulong sa loob ng kaha ng poso.  Umiikot ito ng napakatulin na lumilikha ng lakas na  sentripugal na nagbabalibag ng tubig palabas sa tubong pangdiskarga.  May kakayahan ang puwersang sentripugal na tumulak ng mga bagay palabas mula sa gitna, sa bahagi kung saan sila umiikot.

### Posong de-enggranahe 
Binubuo naman ang posong may enggranahe ng dalawang mga gir o enggranaheng sala-sala o magkalapat habang nasa loob ng isang kahang sarado at siksik.  Mabagal ang pag-ikot ng mga enggranaheng ito.  Ginagamit ang mga posong de enggranahe para sa magpagalaw at makapaglipat ng mabibigat na mga likido, katulad ng langis, grasa, pandikit, at iba pang mga likidong hindi katulad na tubig na madaliang tumutulo o dumadaloy.

## Mga sanggunian 
Kategorya:Inhenyeriya
Kategorya:Mekanika
Kategorya:Gamit
Yukio Hatoyama

Si  ay isang politikong Hapones na naging Punong Ministro ng Hapon simula Setyembre 2009. Unang nahalal sa Kapulungan ng mga Kinatawan noong 1986, naging pangulo si Hatoyama ng Demokratikong Partido ng Hapon, ang pangunahing partidong oposisyon, oong Mayo 2009. Pinangunahan niya ang pagkapanalo ng partido sa pangkalahatang halalan noong Agosto 2009, kung saan tinalo nila ang matagal nang namamahalang Partido Demokratikong Liberal (LDP). Kinakatawan niya ang ikasiyam na distrio ng Hokkaidō sa Kapulungan ng mga Kinatawan. Si Hatoyama ang ikalawang Punong Ministro ng Hapon na ipinanganak matapos ang pagtatapos ng Ikalawang Digmaang Pandaigdig; ang una ay si Shinzō Abe.

## Mga pananda
## Mga sanggunian
* Itoh, Mayumi. (2003). *The Hatoyama Dynasty: Japanese Political Leadership through the Generations,* New York: Palgrave Macmillan. 10-ISBN 1-4039-6331-2; 13-ISBN 978-1-4039-6331-4; OCLC 248918078

## Mga kawing panlabas 
* Official website 
* Yuai Youth Association (Chairperson: Yukio Hatoyama) Official website:  “Yuai” for Understanding; Origin of Yuai idea  , 
* Washington Post: Likely Japanese PM Hardly a Natural Politician
* (New York Times) A New Path for Japan by PM Yukio Hatoyama - outlines his party's philosophy of tempering the excesses of market capitalism and of moving towards regional integration and collective security in Asia

|-

|-

Kategorya:Kasapi ng Kapulungan ng mga Kinatawan ng Hapon
Kategorya:Mga Punong Ministro ng Hapon
Cerge Remonde

Si **Cerge Mamites Remonde** (21 Disyembre 1958, Argao–19 Enero 2010, Makati) ay isang Pilipinong mamamahayag at kasapi ng gabinete.

Siya ang naging Kalihim ng Pamamahayag sa ilalim ng administrasyon ni Pangulong Gloria Macapagal-Arroyo mula 1 Pebrero 2009 hanggang sa kaniyang kamatayan noong 19 Enero 2010 dulot ng pag-atake sa puso.

Kaniyang pinangasawahan si Marit Stinus ng Dinamarka. Hindi sila nagkaroon ng anak.

## Mga panlabas na link
**Remembering Cerge Remonde* 

Kategorya:Mga politiko ng Pilipinas
Kategorya:Mga mamamahayag
Kategorya:Mga guro
Kategorya:Mga Katoliko
Kategorya:Mga Bisaya
Mga Pastun

thumb|250px|Mga Pastun.
Ang **mga Pastun** ( , , na may anyo ng pagbabaybay din na **Pushtun**, **Pakhtun**, **Pukhtun**), tinatawag ding **Pathan** (, Hindi: पठान ) o etniko o katutubong mga **Apgano**, ay isang pangkat na etnolingguwistikong Silanganing Iranyano na may populasyong pangunahing nasa Apganistan, Lalawigan ng Hilaga-Kanlurang Panimulaan, Pederal na Pinangangasiwaang mga Lugar na Matribo, at sa Lalawigang Balochistan ng Pakistan.  Karaniwang katangian ng mga Pastun ang kanilang paggamit ng wikang Pashto at ang pagsasagawa ng Pashtunwali, na isang sinaunang nakaugaliang pamumuhay sa pamamagitan ng mga kodigong natatangi na napanatili hanggang sa makabagong panahon.

Binubuo ang lipunang Pastun ng maraming mga tribo at mga angkan na hindi pampolitika na  nagkakaisa hanggang sa pagbangon ng Hotaki at Durrani noong ika-18 daang taon.  Nagkaroon ng mahalagang papel ang mga Pastun noong panahon ng Dakilang Laro mula ika-19 daang taon hanggang ika-20 daang taon nang malagay sila sa pagitan ng mga disenyong imperyalista ng mga imperyong Britaniko at Ruso.  Sa loob ng mahigit sa 300 mga taon, namuno sila bilang nangingibabaw na pangkat etniko sa Apganistan, na halos lahat ng mga pinuno ay isang Pastun.  Sa mas kamakailan lamang, nakatanggap ng pagpansing pandaigdigan ang mga Pastun noong ng Digmaang Sobyet sa Apganistan ng dekada ng 1980, at sa pagbangon at pagbagsak ng Taliban, dahil sila ang pangunahing etnikong mga pangkat ng kinatawan sa kilusan.  Isa ring mahalagang pamayanan sa Pakistan ang mga Pastun, kung saan nakamit nila ang Pagkapangulo, matataas na mga tungkulin sa militar, at bilang pangalawang pinakamalaki ang bilang nga pangkat etniko.

Ang mga Pastun ang pinakamalaking patriyarkal na segmentaryong linya ng pangkat etniko sa mundo.  Tinayang nasa bandang 42 mga milyon ang kabuoang populasyon ng pangkat, subalit hindi pa rin makakuha ng tiyak na bilang dahil sa kawalan ng opisyal na senso sa Apganistan magmula pa noong 1979.  Mayroong pagtatayang 60 pangunahing mga tribong Pastun at mahigit sa 400 na kabahaging mga angkan ang mga taong Pastun.

## Mga sanggunian 
Kategorya:Mga Pastun
Kategorya:Mga pangkat etniko sa Apganistan
Kategorya:Mga pangkat etniko sa Pakistan
Angkop na pangangatawan

[thumb|right|220px|Ang pagkakaroon ng naaangkop na pangangatawan ay isang katangiang kinakailangan, kung tutuusin, para sa panunungkulan sa lahat ng mga [lakas militar|lakas militar.]]
[thumb|right|200px|Nakapagdurulot din ng naaangkop na pangangatawan ang [pagyoyoga.]]

Ang **angkop na pangangatawan** o **angkop na katawan** (sa Ingles: *physical fitness*) ay binubuo ng maraming mga bagay, na kasama ang lakas ng katawan, katatagan ng katawan, kakayahang tumagal ng katawan, tibay ng katawan, kasanayan, at mabuting kalusugan. Kinapapalooban din ito ng dalawang magkakaugnay na mga diwa: **pangkalatahang kaangkupan** (tinatawag na *general fitness* sa Ingles), na isang kalagayan ng kalusugan at mainam na kapakanan o kabutihan; at ang **espesipikong kaangkupan** (**tiyak na kaangkupan**, tinatawag na *specific fitness* sa Ingles), na isang kahulugang nakatuon sa isang gawain batay sa kakayahang maisagawa ang tiyak na mga aspeto ng palakasan o isports, o kaya ng mga hanap-buhay.

Palaging isa sa mga pangunahing layunin ng edukasyong pisikal ang pagkakaroon ng mga tao ng naaangkop na mga pangangatawan.

Sa loob ng nakalipas na mga taon, pangkaraniwang binibigyang kahulugan ang *kaangkupan* (ang *fitness*) bilang ang kakayahang makapagsagawa ng pang-araw-araw na mga gawain na hindi nakakaranas ng labis na kapaguran. Ngunit naging hindi na sapat ang ganitong kahulugan nang lumawak ang panahon ng paglilibang dahil sa automasyon o pagkakaroon ng mga kagamitang nagkukusa, at dahil na rin sa mga pagbabago sa mga gawi sa pamumuhay kasunod ng rebolusyong pang-industriya. Sa kasalukuyang panahon, itinuturing ang **kaangkupan ng pangangatawan** bilang isang pamantayan ng kakayanan ng katawan na magsagawa ng gampanin o tungkulin nito na may katalaban at may kinahahantungan sa mga gawaing pangtrabaho at panglibangan. Pati na ang kakayahan ng katawang maging malusog, na mapaglabanan ang mga karamdamang hipokinetiko (mga karamdamang lumilitaw dahil sa mababang bilang ng paggalaw o pagkilos dahil sa sedentaryong estilo ng pamumuhay), at matugunan ang mga kaganapang pangsakuna.

Katumbas din ng pariralang *angkop na pangangatawan* ang **naaangkop na pangangatawan**, **naaakmang pangangatawan**, **hustong pangangatawan**, **tamang pangangatawan**, **nararapat na pangangatawan**, **nababagay na pangangatawan**, **mabuting pangangatawan**, at **malusog na pangangatawan**.

## Tingnan din 
*Kaaya-ayang pangangatawan
*Paghuhubog ng katawan

## Mga sanggunian
Kaurian:Ehersisyo
Kompositor

Ang **kompositor** (Latin com+ponere, literal na "taong nakabubuo") ay ang taong lumilikha ng musika. Ang pinakamahalagang kahulugan ng termino ay tumutukoy sa mga indibidwal na nakapag-ambag sa tradisyong musikang klasikal ng mga taga Kanluran, sa paglikha ng mga gawang napapahayag sa mga nasusulat na notasyong musikal. Sa malawakang paggamit, "ang kompositor" ay may kakayahang magtalaga ng taong makikibahagi sa ibang tradisyon ng musika, pati na rin yung mga taong lumikha ng musika sa pamamagitan ng ibang nasusulat na notasyon: halimbawa, sa pamamagitan ng improbisasyon, pagrerekord, at pag aayos. Sa popular na mga kategorya ng musika, ang mga musikong lumikha ng mga bagong awitin ay karaniwang tinatawag na mga manunulat ng kanta.

Dahil hindi kumpletong naihahayag nang  pagsulat ang kabuuan nang anyo ng musika, malawak ang posibilidad na maipakita nang magtatanghal kung paano malalaman ang isang natapos na porma . Kahit na sa klasikong piyesa ng musikang instrumental sa lahat ng melodiya, chords, at basslines ito isinusulat, ang magtatanghal ay may malawak ng kalayaan sa pag daragdag ng sarili niyang malikhaing interpretasyon sa pagiiba nang artikulasyon at linya.

Sa pagpili ng kung gaano ka haba ang fermata o paghinto, at sa kaso ng bowed string, woodwinds o brass instruments, sa pagdesisyon na kung paano ihahayag ang epekto sa vibrato o portamento. Ang musika na ginawa sa Baroque era, partikular sa mabagal na tiempo, ay mas madalas na isinusulat nang mas hayag na balangkas, kasama na dito ang ekspektasyon ng pagdaragdag nang improvise ornaments sa linya ng melodiya sa kasalukuyang pagtatanghal. Sa pagkalipas ng panahon nababawasan ang kalayaan, nasasalamin sa pag-angat ng paggamit ng kompositor sa mas detalyadong pagsulat nito, kabilang na dito ang ekpresyon na pagmarka na nagsasabi na kung papaano ito gagawin ng wasto.

Ang kultura ay umunlad sa tapat na pagsulat ng kompositor ayon sa intensyon na mataas ang pagtingin sa kahalagahan na ito. Ang kultura sa musika na ito ay halos kaugnay ng mataas na pagpa-pahalaga(bordering o veneration) na kung saan ang mga nangungunang klasikal na kompositor ay madalas na isinasagawa  sa pamamagitan ng nagtatanghal.

Salin sa Filipino mula sa: https://en.wikipedia.org/wiki/Composer(https://tl.wikipedia.org/wiki/:en:Composer)

*
Kategorya:Mga trabaho
Kategorya:Musika
Gladyador

[thumbnail|300px|right|*[Pollice Verso* ("Na May Pinaikot na Hinlalaki ng Daliri"), isang larawang ipininta ni Jean-Léon Gérôme noong 1872. Isa itong kilalang paglalarawan ng isang labanang panggladyador na sinaliksik na akda ng isang pintor na pangkasaysayan.]]

Ang mga **gladyador** (Latin: *gladiatōrēs*, "eskrimador" o "taong bihasa sa pag-gamit ng espada", mula sa *gladius*, "maikling espada" ma ginamit ng mga lehiyonaryo at ng ilang mga gladyador) ay mga dalubhasaang mandirigma ng sinaunang Roma, na nakikipaglaban laban sa isa't isa, sa mababangis na mga hayop, at mga nasintensiyahang mga kriminal, minsang hanggang kamatayan, para sa libangan ng madla.  Nagaganap ang ganitong mga labanan sa mga arena ng maraming mga lungsod mula sa panahon ng Republikang Romano hanggang sa Imperyong Romano.

## Mga sanggunian 
## Mga kawing panlabas 
* *BBC News: Gladiator bones found in Turkey*, balita tungkol sa mga buto ng isang gladyador na natagpuan sa Turkiya, news.bbc.co.uk
* *The Roman Gladiator*, ang Romanong Gladyador, ablemedia.com

Kategorya:Mga sinaunang Romano
Kategorya:Mga mandirigma
Gladiator

Ang ***gladiator***, binibigkas na /glad-yey-tor/, ay isang salitang Ingles na maaaring tumukoy sa:

* Gladyador, isang mandirigma sa sinaunang Roma.
* Gladiator (pelikula), isang pelikula.
* Gladiator (Shi'ar), isang kathang-isip na karakter ng Marvel Comics.
* Gladiator (Melvin Potter), isang kathang-isip na karakter ng Marvel Comics.
Gladius

Ang ***gladius*** ay isang salitang Latin na maaaring tumukoy sa:

**Gladius*, isang salitang nangangahulugang "maigsing espada" na pinagmulan ng katawagan para sa mga mandirigmang gladyador.
**Xiphias gladius*, ang pangalang pang-agham ng isdang-espada.
James Patterson

Si **James B. Patterson** (ipinanganak noong 22 Marso 1947) ay isang Amerikanong may-akda ng mga nobela nakasasabik, at malawakang nakikilala dahil sa kanyang serye hinggil sa sikologong Amerikanong si Alex Cross.  Isinulat din niya ang mga seryeng *Michael Bennett*, *Womens Murder Club*, *Maximum Ride*, at *Daniel X*.  Nagsusulat din siya ng hindi seryeng nobelang nakapagpapasabik, mga hindi-kathang-isip na mga aklat, at mga nobela ng romansa.

Kategorya:Mga nobelista
Kategorya:Mga manunulat mula sa Estados Unidos
Pagsubo sa ari ng lalaki

Ang **pagsubo ng titi** o **Pagsubo ng ari ng lalaki**  (Ingles: *fellatio*, slang: *blowjob*) ay ang uri ng pakikipagtalik kung saan inilalagay at isinusubo sa loob ng bibig ng katalik ang titi ng lalaki.Isang sinaunang gawain ng mga tao sa Gitnang Silangang Asya na pinabantog sa Sodoma at Gomora kung kaya't nagkaroon ng bansag na Sodomiya na ang kahulugan ay maka panipsip ng ari ng tao( babae man o lalake).Ang kakaibang ugali o pagnanasa na hinihinalang nagmula sa lahi ng Nephilim( haybrid ng Tao at Rebeldeng Nilalang na lumaban sa Dios).

## Gawain
Ang pagsubo ng titi ng lalaki ay marahil nagmumula sa pagmahalan ng magkatalik o isa'y gawain ng kasiyahan ng mga katalik.

## Tingnan din
*Pagdila sa ari ng babae

## Mga sanggunian 
Kategorya:Mga posisyon sa pagtatalik
Kategorya:Seksuwalidad
Pakikipagtalik sa pamamagitan ng bibig

thumb|
thumb|Pakikipagtalik sa pamamagitan ng bibig
thumb|
Ang **pakikipagtalik gamit ang bibig** ay maaaring tumukoy sa:

*Pagsubo sa ari ng lalaki
*Pagdila sa ari ng babae
*Pag-arok sa lalim ng lalamunan
Pagdila sa ari ng babae

thumb|right|Pagdila sa ari ng babae

Ang **pagdila** o **pagsubo sa ari ng babae** (Ingles: *cunnilingus*, mula sa bulgar na salitang Latin na *cunnus* na may kahulugang bulba at salitang Latin *lingua* o dila; *shrimping* o "paghihipon") o **paghimod sa tinggil ng ari ng babae** ay isang uri ng pakikipagtalik kung saan nakikipagtalik ang tao habang ginagamit ang bibig, mga labi, at dila upang pukawin, pasiglahin, o gisingin ang damdaming seksuwal ng katalik na babae. Tinatawag din itong **estimulasyong oral ng klitoris**.

## Tingnan din
*Pagsubo sa ari ng lalaki
**Felching*
**Anilingus*

## Mga sanggunian 
Kaurian:Seksuwalidad
Kategorya:Mga posisyon sa pagtatalik
Praktis

Ang **praktis** o **ensayo** ay maaaring tumukoy sa:

*Pagsasanay
*Ehersisyong pangkatawan
*Gawaing pangsanay ng katawan
The Fame Monster

Ang **The Fame Monster** (**The Fame Mons†er** sa pabalat ng album) ay ang ikatlong *Extended Play* ng Amerikanang mang-aawit na si Lady Gaga. Ito ay inilabas noong 18 Nobyembre 2009. Ang walong awit na kabilang sa nabanggit na album ay unang binalak na mapabilang sa muling-paglalabas ng unang album ni Gaga na pinamagatang The Fame. Gayunman, ipinahayag ni Gaga na ang mga bagong awit ay pagsasama-samahin na lamang at gagawing isang bagong album dahil sa kanyang palagay ay masyadong malaki ang magagastos kung itutuloy ang muling-paglalabas. Gayundin, sinabi niyang ang mga bagong awit ay kumakatawan sa isang hiwalay na konsepto at kayariang pang-musika at hindi na nito kailangan ang mga awit mula sa The Fame upang suportahan ito. Pinagsama ang dalawang album sa isang Super Deluxe Fame Monster na salin at ito'y inilabas noong 15 Disyembre 2009.

Tinatalakay ng album ang madilim na bahagi ng katanyagan na naranasan mismo ni Gaga sa kanyang paglalakbay paikot ng mundo noong 2008-2009. Ito ay kanyang inilarawan sa pamamagitan ng pagwawangis sa isang halimaw. Inihalintulad ni Gaga ang damdamin ng kanyang una at pangalawang album sa konsepto ng Yin at Yang. Ang sining sa pabalat ay nilikha ni Hedi Slimane na may pagka-gotiko ang dating. Kinailangan pang kumbinsihin ni Gaga ang kanyang kompanya na payagan siyang kuhanan ito. Inspirasyon ng mga awit ang musikang Gotiko at mga  fashion show. Magkahalo hanggang positibong mga puna sa album ang ibinigay ng mga makabagong kritiko at karamihan sa kanila'y pinuri ang mga kantang "Bad Romance" at Dance in the Dark".

Magkasamang pumasok sa mga tsart ang album at The Fame sa ilang mga bansa samantalang sa iba naman, katulad ng Estados Unidos, Canada at Hapon, ito ay pumasok bilang isang hiwalay na album. Nakapasok ito sa Sampung Pinakamataas sa karamihan ng pangunahing pamilihan. Inilabas ang "Bad Romance" bilang unang awit ng album. Nanguna ito sa mga tsart sa Canada, United Kingdom at Irlanda at napabilang din sa sampung pinakamataas sa Estados Unidos, Australia at Sweden.Sinimulan niya ang Monster Ball Tour noong 27 Nobyembre 2009 upang suportahan ang album, magpapatuloy ito hanggang Hunyo ng taong 2010.

## Talaan ng mga awit 
Ang opisyal na talaan ng mga awit para sa *The Fame Monster* ay inihayag ng Universal Music Japan noong 14 Oktubre 2009.
### Standard Single Disc Edition
### Edisyong Deluxe / Limitado
Note: The super-deluxe edition does not contain any bonus tracks.

Note: On some editions, "I Like It Rough" is placed at track number four.

## Mga sanggunian
Kategorya:Mga album ni Lady Gaga
Esmael Mangudadatu

Si **Esmael “Toto" Mangudadatu** ay ang Pangalawang Punong-bayan ng Buluan, Maguindanao, sa Pilipinas. Isa siyang kandidato sa pagka-gobernador ng Maguindanao sa darating na pangkalahatang halalan sa 2010. Pumailanglang sa kaalaman ng buong mundo ang kanyang pagtakbo matapos ang Pamamaslang sa Maguindanao kung saan ang kanyang asawa,mga madre, abogado, at mga mamamahayag ay binihag at pinatay nang mga tauhan ng kalaban niya sa politika. Apat na araw matapos ang pamamaslang, binagtas ni Mangudadatu ang kalsadang pinangyarihan nang krimen para maghain ng kanyang kandidatura para sa halalan.

## Mga sanggunian 
Kategorya:Mga politiko ng Pilipinas
Andal Ampatuan

Ang **Andal Ampatuan** ay maaaring tumutukoy sa/kay:
*Andal Ampatuan, Sr., politikong Pilipino, kasalukuyang gobernador ng Maguindanao
*Andal Ampatuan, Jr., politikong Pilipino, kasalukuyang Punong-bayan ng Datu Unsay, Maguindanao, at pangunahing suspek sa Pamamaslang sa Maguindanao

Kaurian:Paglilinaw